PATVIRTINTA

Kauno miesto savivaldybės mero

2023 m. gegužės 24 d.

potvarkiu Nr. [M-250](m230250.docx)

**METŲ MOKYTOJO PREMIJOS SKYRIMO DARBO GRUPĖS DARBO REGLAMENTAS**

**I SKYRIUS**

**BENDROSIOS NUOSTATOS**

1. Šis reglamentas nustato Metų mokytojo premijos skyrimo darbo grupės (toliau – darbo grupė) sudarymą, darbo organizavimo tvarką, funkcijas, teises ir atsakomybę.

2. Darbo grupė savo veikloje vadovaujasi Lietuvos Respublikos įstatymais, Lietuvos Respublikos Vyriausybės nutarimais, Kauno miesto savivaldybės (toliau – Savivaldybė) tarybos sprendimais, Savivaldybės mero potvarkiais ir šiuo reglamentu.

3. Darbo grupė savo sprendimus priima laikydamasi nešališkumo, objektyvumo, lygiateisiškumo ir nediskriminavimo principų.

4. Darbo grupė turi teisę atsisakyti vykdyti teisės aktų reikalavimų neatitinkantį pavedimą.

5. Darbo grupė yra atskaitinga Savivaldybės merui.

**II SKYRIUS**

**DARBO GRUPĖS SUDARYMAS IR DARBO ORGANIZAVIMAS**

6. Darbo grupė sudaroma ir jos sudėtis keičiama Savivaldybės mero potvarkiu. Darbo grupės sekretorius yra darbo grupės narys.

7. Darbo grupė sudaroma iš ne mažiau kaip 7 narių.

8. Darbo grupės veiklai vadovauja darbo grupės vadovas, paskirtas Savivaldybės mero potvarkiu.

9. Darbo grupės posėdžius šaukia ir jiems pirmininkauja darbo grupės vadovas. Jei darbo grupės posėdyje negali dalyvauti darbo grupės vadovas, posėdžiui pirmininkauja darbo grupės vadovo pavaduotojas, paskirtas Savivaldybės mero potvarkiu.

10. Darbo grupės vadovas:

10.1. vadovauja darbo grupės posėdžiams;

10.2. paskiria darbo grupės posėdžio datą ir apie tai informuoja darbo grupės sekretorių;

10.3. prireikus į darbo grupės posėdžius kviečia reikiamus asmenis;

10.4. pasirašo darbo grupės dokumentus.

11. Darbo grupės sekretorius:

11.1. rengia darbo grupės posėdžių medžiagą;

11.2. ne vėliau kaip prieš vieną darbo dieną iki posėdžio pradžios informuoja darbo grupės narius apie darbo grupės posėdžio laiką, vietą, svarstytinus klausimus ir pateikia jiems posėdžio medžiagą;

11.3. protokoluoja darbo grupės posėdžius;

11.4. tvarko ir saugo darbo grupės posėdžių protokolus ir kitus su darbo grupės veikla susijusius dokumentus.

12. Sprendimus darbo grupė priima posėdžiuose. Darbo grupės posėdis yra teisėtas, jei jame dalyvauja daugiau kaip pusė darbo grupės narių.

13. Visi darbo grupės sprendimai priimami paprasta balsų dauguma. Jei balsai pasiskirsto po lygiai, lemia darbo grupės vadovo (posėdžio pirmininko) balsas. Posėdžio protokolą pasirašo darbo grupės vadovas arba jo pavaduotojas ir sekretorius. Protokole nurodomi darbo grupės priimti sprendimai, jų priėmimo motyvai ir posėdyje dalyvavusių darbo grupės narių ir kviestinių asmenų nuomonė.

14. Pasirašytas darbo grupės posėdžio protokolas pateikiamas Savivaldybės merui.

**III SKYRIUS**

**PAGRINDINĖS DARBO GRUPĖS FUNKCIJOS**

15. Darbo grupė atlieka šias funkcijas:

15.1. nagrinėja pateiktas paraiškas skirti Metų mokytojo premiją, svarsto siūlomas kandidatūras, teikia Savivaldybės merui siūlymų dėl Savivaldybės tarybos sprendimo dėl Metų mokytojo premijos skyrimo projekto rengimo;

15.2. pagal kompetenciją atlieka kitas funkcijas, susijusias su Metų mokytojo premijos skyrimu.

**IV SKYRIUS**

**DARBO GRUPĖS TEISĖS**

16. Darbo grupė, atlikdama jai pavestas funkcijas, turi teisę:

16.1. kviesti į darbo grupės posėdžius švietimo ir ugdymo sritį kuruojančio Savivaldybės tarybos komiteto atstovus, Savivaldybės administracijos atstovus, mokyklų vadovų asociacijos atstovus, mokytojų profesinės sąjungos atstovus, tėvų forumo atstovus, Kauno miesto mokytojų metodinės tarybos atstovus, miesto mokinių tarybos atstovus ir kitus asmenis;

16.2. reikalauti ir gauti iš Savivaldybės administracijos struktūrinių padalinių, įmonių, įstaigų, organizacijų darbo grupės darbui reikalingą informaciją ir dokumentus;

16.3. siūlyti pakeisti ir papildyti šį reglamentą.

**V SKYRIUS**

**BAIGIAMOSIOS NUOSTATOS**

17. Šis reglamentas tvirtinamas, keičiamas ir papildomas Savivaldybės mero potvarkiu.

18. Darbo grupės nariai, pažeidę Lietuvos Respublikos teisės aktus ir šį reglamentą vykdydami savo funkcijas, atsako Lietuvos Respublikos įstatymų ir kitų teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_